Уважаеми колеги, ученици и родители!

Във връзка с усложнената епидемиологична обстановка, призовавам учениците, учителите и служителите в ОУ “Св.св. Кирил и Методий”:

1.Да не се ръкуват и прегръщат с близки, с които се срещат при необходимост.

2.Да подготвят за предстоящите учебни занятия лични предпазни средства (гел за дезинфекция на ръцете, мокри дезинфекциращи кърпички).

3.В училище да използват активно и отговорно всички средства за лична хигиена.

4.Да бъдат търпеливи към работата на хигиенистите при обработка на всички повърхности на всяко ученическо място.

5. Да поемат общата ни отговорност за запазване здравето на учениците, учителите и служителите в училището.

6.Да уведомят родителите да не посещават училищната сграда до момент на отмяна.

7. Контактите с директор, класни ръководители, учители и служители да се осъществяват по телефон или електронна поща.

8. Отменят се всички извънкласни и извънучилищни дейности и мероприятия до следващо съобщение!

9. Препоръчва се провеждане на максимален брой часове на открито.

10. Маските са задължителни за учениците в училищните автобуси и в закритите помещения на училището.

11. Маските за учениците се осигуряват от самите тях, респ. техните родители. Училището осигурява маски в случаите, когато учениците нямат такива или не са подходящи за ползване, срещу подпис от страна на детето. В края на месеца сумата за използваните маски се фактурира на съответното семейство.

**Медицински филтър**

1. Задължително е родителите да бъдат първият филтър за здравословното състояние на детето сутрин.
2. Медицински филтър при пристигане в училище: изразява се в измерване на температурата на всяко дете и учител, които пристигат в училище.
3. При констатиран здравословен проблем (от медицинско лице, учител или родител) в случай че ученик бъде оставен по преценка на медицинското лице или родител у дома, но все пак се чувства добре и може да участва в учебен процес, то тогава той се включва в онлайн консултации с учителите според графика на всеки учител и работи самостоятелно върху материали осигурени от учителя в Google Classroom.
4. Родителят информира писмено (може и по имейл) класния ръководител за периода на отсъствие на детето; в случай че детето е болно и не е в състояние да участва дори в онлайн учебен процес, родителят ще трябва да осигури медицинска бележка от личния лекар, за да бъдат извинени отсъствията. След връщане на ученика на училище, се изготвя график за допълнителна работа по натрупаните пропуски.

Директор: Андон Мавродиев